Det var en besked på skolens telefonsvarer, der fik politiet til at rykke ud fredag formiddag. Det viste sig dog at være falsk alarm, da der var tale om drengestreger. Af beskeden forlød det, at der ville sprænge en bombe på skolen fredag. Intet om tidspuntet for dette. Ved aflytning kunne det konstateres at det var drengestemmer. Efterforskning førte til anholdelse af to drenge på henholdvis 10 og 11 år. De er blevet afhørt på politigården i Aalborg. Politiet var fra starten sikker på at der var tale om drengestreger, hvorfor skolen ikke blev evakueret. Begge drenge har erkendt at de har de har lavet noget forkert, det oplyser vagtchef ved Nordjyllands politi Michael Elkjær. Skoleledelsen har skrevet ud til elever og forældre på intranettet. Skolelederen har blandt andet skrevet: Umiddelbart var der efter min opfattelse tale om meget alvorlige drengestreger, men af en sådan karakter, at jeg kontaktede Nordjyllands Politi, dels med henblik på en eventuel evakuering af skolen ud fra politiets risikovurdering, og dels i forhold til at finde de involverede personer. Truslen gik på, at der var bomber på skolen. Politiet var hurtigt på stedet og tog i deres videre efterforskning udgangspunkt i, at der var tale om meget alvorlige drengestreger. Skolen blev derfor ikke evakueret, da sådan et tiltag ligeledes har risikomomenter.

Referat:
Politiet måtte her til formiddag rykke ud til Vejgaard Østre Skole på grund af en bombetrussel.